அவளிடம் வரும் அந்த இருவரும் இரண்டு உலகத்தைச் சார்ந்தவர்கள். ஒருவரிடம் குற்ற உணர்வு ஏதுமில்லை. பெண் உடல் என்பது பணம் கொடுத்து வாங்கி நுகரப்படவேண்டிய என்ற எண்ணம் கொண்டவர். அதை மறைக்க ஏழை எளியவர்களுடன் ஒன்றாகக் கலப்பவர், ஆணவம் இல்லாதவர் என்ற பாவனையை மேற்கொண்டிருக்கிறார். இன்னொருவர் கடுமையான குற்ற உணர்வுடன் அதே சமயம் அழுத்தப்பட்ட பேரார்வத்துடன் இருக்கிறார். இருவருமே அவளை ஏமாற்றித்தான் செல்கிறார்கள்.